En el procés de recuperació d’un trastorn de la conducta alimentària, com l’anorèxia i la bulímia, passaràs per diverses fases. La segona d’elles, la coneguda com a fase de contemplació, és aquella en què comences a plantejar-te que alguna cosa va malament. Però no és fins a la tercera fase quan comences a mentalitzar-te de la necessitat de fer canvis a la teva vida i buscar estratègies per fer-ho. És per aquest motiu que, malgrat que ja es tingui certa consciència de la malaltia, els pensaments recurrents d’aquesta encara segueixen latents. Ser conscient és el primer i fonamental pas del procés de recuperació.